**Príloha č. 1: Opis predmetu zákazky, jeho technická špecifikácia a návrh na plnenie kritérií**

**Zákazka:** Výmena opotrebovaného trolejového drôtu v oblúku na ulici Mateja Bela smer konečná Hájik

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

Tabuľka č. 1: **Údaje uchádzača**

|  |  |
| --- | --- |
| 1. Obchodné meno (názov) uchádzača: |  |
| 2. Adresa sídla uchádzača: |  |
| 3. IČO: |  |
| 4. DIČ: |  |
| 5. IČ DPH: |  |
| 6. IBAN: |  |
| 7. SWIFT: |  |
| 8. Kontaktná osoba uchádzača pre účely tejto zákazky (meno a priezvisko): |  |
| 9. Číslo telefónu kontaktnej osoby: |  |
| 10. E-mailová adresa kontaktnej osoby: |  |
| 11. E-mailová adresa, na ktorú obstarávateľ odošle elektronickú objednávku na predmet zákazky: |  |

*(Údaje v bodoch 1.,2.,3. obstarávateľ požaduje doplniť v súlade s  informáciami uvedenými vo Výpise z obchodného resp. živnostenského registra !)*

**Opis predmetu zákazky a jeho technická špecifikácia**

Predmetom zákazky je výmena opotrebovaného trolejového drôtu na trolejbusovej dráhe Dopravného podniku mesta Žiliny s.r.o., konkrétne v oblúku na ulici Mateja Bela smer konečná Hájik.

**1. Rozsah požadovaných prác:**

Výmena trolejových drôtov plusovej a mínusovej polarity v oblúku na ulici Mateja Bela smer konečná Hájik, v časti od stožiara č. 118 po kotvenie na stožiari č. 134 v dĺžke 155m. Práce budú realizované podľa vypracovanej projektovej dokumentácie, ktorú zabezpečí úspešný uchádzač o zákazku - zhotoviteľ diela. Táto PD musí byť vyhotovená a posúdená poverenou právnickou osobou, v zmysle zákona č.513/2009 Z. z. Do výmeny trolejových drôtov plusovej a mínusovej polarity je zahrnuté aj výmena oblúkových svoriek, izolátorov na výložníkoch, pružných závesov, výmena výložníkov a ich uchytenia na stožiaroch TV a smerová úprava stopy trolejového vedenia od stožiara č. 118 smer konečná Hájik. Stopa trolejového vedenia smerom z Hájika ostáva v pôvodnom smere. Práca na výmene trolejového drôtu a súvisiace činnosti budú prebiehať za napäťovej výluky podľa dohody. Z dôvodu zabezpečenia prevádzky MHD a následná náhrada trolejbusov za autobusy je možná z kapacitných možností cez víkendové dni prípadne štátne sviatky. Prípravné práce nevyžadujúce napäťovú výluku, môžu prebiehať aj počas prevádzky trolejbusovej dopravy. Pantografickú skúšku prejazdnosti trolejového vedenia zabezpečí objednávateľ. Hotové dielo odovzdá zhotoviteľ vrátane revíznej správy a úradnej skúšky.

**2. Technické údaje:**

Menovité napätie: 2 DC 750 V  – IT

Druh vedenia: pružné - kompenzované

Prierez trolejového vedenia: 2 x Cu100 mm2

Dovolené namáhanie trolejového vodiča: 100MPa

Výška trolejového vedenia v závesných bodoch: 5,55 m

**3. Požiadavka na dodaný materiál:**

Úspešný uchádzač o zákazku, t.j. Zhotoviteľ dodádva kusylaminátových výložníkov priemeru 55 mm dĺžky 9 m, trojitý lanový záves výložníka na stožiar 6x, spojka trolejového drôtu dvojdielna pre Tbus 2x, trolejový drôt Cu 100mm2 v dĺžke 310m, výmenné pole Tbus, pružný trolejbusový záves T12 na preves, pružný trolejbusový záves T 15 na výložník, pružný trolejbusový záves T 16 na výložník 4x, pružný trolejbusový záves T 16 na výložník 4x, pružný trolejbusový záves T 18 na výložník 4x, prúdový prepoj, svorka kotevná pre trolej 100mm, montážnu nerezovú pásku na uchytenie armatúr na stožiare v potrebnom množstve.

**4. Požiadavka na zhotoviteľa diela:**

Úspešný uchádzač ako zhotoviteľ zrealizuje dielo, ktoré je predmetom zákazky, vo vlastnom mene a na vlastnú zodpovednosť za dodržania platnej legislatívy Slovenskej republiky. Zhotoviteľ diela musí byť oprávnený na vykonávanie činností podľa § 17 zákona Národnej rady Slovenskej republiky č. 513/2009 Z. z. z 28. Októbra 2009 o dráhach a o zmene a doplnení niektorých zákonov a podľa vyhlášky č. 205/2010 Z. z. MDPaT SR o určených technických zariadeniach a určených činnostiach a činnostiach na určených technických zariadeniach, v rozsahu minimálne:

E2: Elektrické siete dráh a elektrické rozvody dráh do 1 000 V AC a 1 500 V DC vrátane;

E4a: Trakčné vedenie električkových a trolejbusových dráh, prívodná koľajnica metra;

E11: Zariadenia na ochranu pred účinkami atmosférickej a statickej elektriny.

**5. Požiadavky na technické prostriedky a zariadenia použité pri zhotovení diela:**

Obstarávateľ (objednávateľ) požaduje, aby úspešný uchádzač (zhotoviteľ) realizoval dielo za použitia technických zariadení a prostriedkov podľa platnej legislatívy Slovenskej republiky (ak je relevantné), pričom použitá montážna plošina musí vyhovovať požiadavkám na zdvíhacie zariadenia UTZ pre prácu na trolejovom vedení, podľa vyhlášky č. 205/2010 Z. z. MDPaT SR o určených technických zariadeniach a určených činnostiach a činnostiach na určených technických zariadeniach.

**6. Lehota na zhotovenie diela:**

Obstarávateľ predpokladá, že dielo bude realizované v mesiacoch **november - december 2021**.

Obstarávateľ ako objednávateľ požaduje od úspešného uchádzača o zákazku, t.j. od zhotoviteľa, aby celé dielo zrealizoval **do 21 dní** od potvrdenia doručenej elektronickej objednávky. Úspešný uchádzač (zhotoviteľ) je povinný elektronicky potvrdiť obstarávateľovi (objednávateľovi) doručenie objednávky najneskôr v nasledujúci pracovný deň nasledujúci po dni jej odoslania (doručenia).

Kontaktnou osobou na strane obstarávateľa (objednávateľa) je vo veciach technických a realizačných: p. Jaroslav Janus, e-mail: jaroslav.janus@dpmz.sk, tel.: +421917223425.

**7. Odovzdanie zhotoveného diela:**

Úspešný uchádzač - Zhotoviteľ odovzdá celé zhotovené dielo v lehote podľa bodu 6. vyššie na základe odovzdávajúceho-preberajúceho protokolu, ktorý vypracuje a predkladá úspešný uchádzač (zhotoviteľ). Na zrealizované a odovzdané dielo sa vzťahuje záručná doba podľa platnej legislatívy Slovenskej republiky v čase odovzdania diela objednávateľovi.

Tabuľka č. 2: **Hodnotiace kritérium:**

|  |  |
| --- | --- |
| Hodnotiace kritérium | **EUR bez DPH** |
| Cena v EUR bez DPH za celé zhotovené dielo | tu doplniť sumu zaokrúhlenú matematicky na dve desatinné miesta a text odstrániť |

Poznámka: cena ponúknutá uchádzačom je konečná a záväzná, zahŕňa všetky náklady súvisiace s realizovaním predmetu zákazky (zhotovením diela), ktorý je opísaný a špecifikovaný v tejto prílohe.

Ak uchádzač nie je platiteľom dane z pridanej hodnoty (DPH) v Slovenskej republike, v takom prípade na túto skutočnosť upozorní tu: ........................................................................

**Uchádzač o zákazku svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa, ktoré sa týkajú realizácie predmetu zákazky (diela). Všetkým informáciám, požiadavkám a podmienkam, ktoré sú uvedené v tejto Prílohe uchádzač porozumel, akceptuje ich a zaväzuje sa podľa nich predmet zákazky (dielo) realizovať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za uchádzača:**

**Vlastnoručný podpis osoby za uchádzača:**